รัฐบาลไทย-ข่าวทำเนียบรัฐบาล-คำปราศรัย พลเอก ประยุทธ์ จันทร์โอชา นายกรัฐมนตรี ทางวิทยุกระจายเสียงแห่งประเทศไทย ในโอกาสวันสหประชาชาติ ๒๔ ตุลาคม ๒๕๖๓
วันเสาร์ที่ 24 ตุลาคม 2563
คําปราศรัย พลเอก ประยุทธ์ จันทร์โอชา นายกรัฐมนตรี ทางวิทยุกระจายเสียงแห่งประเทศไทย ในโอกาสวันสหประชาชาติ ๒๔ ตุลาคม ๒๕๖๓
คําปราศรัย
พลเอก ประยุทธ์ จันทร์โอชา นายกรัฐมนตรี
ทางวิทยุกระจายเสียงแห่งประเทศไทย ในโอกาสวันสหประชาชาติ
๒๔ ตุลาคม ๒๕๖๓
คําปราศรัย
พลเอกประยุทธ์จันทร์โอชานายกรัฐมนตรี
ทางวิทยุกระจายเสียงแห่งประเทศไทยในโอกาสวันสหประชาชาติ
๒๔ตุลาคม๒๕๖๓
พี่น้องชาวไทยที่รัก
วันที่๒๔ตุลาคมของทุกปีเป็นวันสหประชาชาติซึ่งถือเป็นวันแห่งการก่อตั้งองค์การสากลระหว่างประเทศที่มีความสําคัญที่สุดภายหลังสงครามโลกครั้งที่๒โดยมีบทบาทสําคัญในการรับมือกับความท้าทายต่างๆเสริมสร้างสันติภาพและความมั่นคงส่งเสริมสิทธิมนุษยชนตลอดจนดําเนินงานเพื่อการพัฒนาที่ยั่งยืนเพื่อสร้างความเจริญรุ่งเรืองแก่มวลมนุษยชาติ
วันสหประชาชาติในปีนี้มีความสําคัญเนื่องจากครบรอบ๗๕ปีแห่งการก่อตั้งสหประชาชาติซึ่งตลอดระยะเวลาดังกล่าวเป็นที่ประจักษ์แล้วว่าความร่วมมือร่วมใจของรัฐสมาชิกเป็นหนทางที่จะนําพวกเราไปสู่การหลุดพ้นจากภัยคุกคามต่างๆได้อย่างยั่งยืนและสามารถตอบสนองต่อสถานการณ์โลกที่เปลี่ยนแปลงไปในบริบทของความท้าทายใหม่ๆที่นับวันจะทวีความซับซ้อนและมีพลวัตที่ผันแปร
ประเทศไทยเป็นสมาชิกสหประชาชาติตั้งแต่ปีพ.ศ.๒๔๘๙และจะครบรอบ๗๕ปีของการเป็นสมาชิกในปีหน้าที่ผ่านมาไทยยึดมั่นในระบบพหุภาคีนิยมและสนับสนุนสหประชาชาติโดยได้แลกเปลี่ยนประสบการณ์และแบ่งปันแนวปฏิบัติที่เป็นเลิศผ่านเวทีระหว่างประเทศต่างๆโดยเฉพาะเรื่องการพัฒนาอย่างยั่งยืนบนพื้นฐานของหลักปรัชญาของเศรษฐกิจพอเพียงอันล้ําค่าของเรารวมถึงหลักประกันสุขภาพถ้วนหน้าที่ครอบคลุมซึ่งประเทศต่างๆชื่นชมไทยในประเด็นเหล่านี้
ผมเชื่อมั่นว่าความมุ่งมั่นของไทยที่จะต่อยอดความร่วมมือกับประชาคมระหว่างประเทศการมีส่วนร่วมของประชาชนและหุ้นส่วนต่างๆในการสนับสนุนพันธกิจของไทยในสหประชาชาติจะส่งเสริมให้ไทยมีบทบาทที่เข้มแข็งและสร้างสรรค์และเป็นกําลังสําคัญในการขับเคลื่อนสหประชาชาติสู่การบรรลุเป้าประสงค์ใน๓เสาหลักด้านการรักษาสันติภาพและความมั่นคงการพัฒนาอย่างยั่งยืนและการส่งเสริมการคุ้มครองสิทธิมนุษยชน
เมื่อเดือนกันยายนที่ผ่านมาผมได้เข้าร่วมการประชุมสมัชชาสหประชาชาติสมัยสามัญครั้งที่๗๔ซึ่งปีนี้นับเป็นครั้งแรกในประวัติศาสตร์ที่ผู้นําทั่วโลกเข้าร่วมการประชุมแบบทางไกลผมได้กล่าวถ้อยแถลงในการอภิปรายทั่วไปโดยย้ําถึงความเป็นหนึ่งเดียวของรัฐสมาชิกในการฟันฝ่าความท้าทายต่างๆพร้อมย้ําว่าวัคซีนและยารักษาโควิด-๑๙ต้องเป็นสินค้าสาธารณะของโลกที่ทุกประเทศจะต้องมีสิทธิในการเข้าถึงอย่างเท่าเทียมกันซึ่งสหประชาชาติจําเป็นต้องมีบทบาทสําคัญในเรื่องนี้
ในการประชุมระดับสูงเพื่อฉลองการครบรอบ๗๕ปีของสหประชาชาติผมได้ย้ําบทบาทของไทยในการส่งเสริมภารกิจของสหประชาชาติในทั้งสามเสาหลักและในการประชุมสุดยอดว่าด้วยความหลากหลายทางชีวภาพในช่วงสัปดาห์เดียวกันผมแจ้งว่ารัฐบาลไทยกําลังขับเคลื่อนเศรษฐกิจชีวภาพเศรษฐกิจหมุนเวียนและเศรษฐกิจสีเขียว ที่สําคัญไทยเชื่อมั่นว่าการสนับสนุนความร่วมมือส่วนภูมิภาคและเสริมสร้างความแข็งแกร่งของกลไกพหุภาคีมีเป้าหมายเดียวกัน
ในโอกาสวันสหประชาชาติปี๒๕๖๓นี้ผมขอย้ําว่ารัฐบาลไทยมุ่งมั่นที่จะแสดงบทบาทที่สร้างสรรค์เพื่อสนับสนุนสหประชาชาติและทํางานร่วมกันกับประชาคมระหว่างประเทศเพื่อให้โลกของเรากลับมาดีขึ้นกว่าเดิมเปี่ยมไปด้วยความผาสุกและมีการพัฒนาที่ยั่งยืนเพื่อให้เป็นโลกที่น่าอยู่สําหรับพวกเราและอนุชนคนรุ่นหลังต่อไปสุดท้ายนี้ผมเชื่อมั่นเป็นอย่างยิ่งว่าเราจะบรรลุเป้าหมายดังกล่าวได้ด้วยการสนับสนุนจากประชาชนไทยทุกคน
ขอบคุณครับ